פריצת מנעולים

פריצת מנעולים
הדגמה של פריצת מנעול תלייה
פריצת מנעולים היא מיומנות הכרוכה במניפולציה של מנעולים במטרה לפתוח אותם מבלי להשתמש במפתח המקורי.

בעוד שפריצת מנעולים עלולה להיות מבוצעת על ידי עבריינים עם מטרות פליליות, מדובר גם במיומנות מעשית המשמשת מנעולנים ואנשי מקצוע בתחום האבטחה, ומשמשת אף אזרחים שומרי חוק כמיומנות שימושית, או כתחביב.

במדינות מסוימות, כגון יפן, אסור על פי חוק לרוב האוכלוסייה להחזיק בכלים המשמשים לפריצת מנעולים, על אף שרוב מדינות העולם אותם הכלים זמינים לכל ומותר להשתמש בהם כל עוד אין כוונה להשתמש בהם למטרות פליליות.

במהלך המאה ה-18 כאשר החלו לפתח מנעולים מורכבים ומורכבים יותר, המיומנות של פריצת מנעולים הפכה למיומנות נפוצה בקרב רבים ברחבי העולם. במהלך המאה ה-19 המיומנות צברה פופולריות ברחבי העולם כסוג של בידור כאשר לעיתים רבות אנשים המתמחים בפריצת מנעולים החלו לעשות זאת בתערוכות ובירידים.

== מעמד חוקי ==
=== באיחוד האירופי ===
ברוב מדינות האיחוד האירופי לא הוסדר בחוק נושא החזקת כלים לפריצת מנעולים. כל האחריות הנוגעת למעשים פליליים במקרים של שימוש בכלים לפריצת מנעולים חלה על האדם שבבעלותו היו הכלים ששימשו לפריצת המנעולים.

==== בהולנד ====
בהולנד מותר להחזיק בכלים לפריצת מנעולים, אך אסור על פי חוק להשתמש בהם על מנעולים של אנשים אחרים ללא רשות.

משנת 2002 ואילך אף מתקיימת בהולנד מדי שנה אליפות פריצת מנעולים בה מתחרים אנשים שונים מרחבי העולם.<ref></ref>

=== ביפן ===
החוק ביפן אוסר על החזקת כלים לפריצת מנעולים וניתן לקבל על כך שנת מאסר או קנס על סך 500,000 ין.

=== בממלכה המאוחדת ===
באנגליה ובוויילס כל אדם שמחזיק בכלים לפריצת מנעולים שלא במקום מגוריו, במהלך או בקשר לפריצה או גניבה צפוי לעמוד על כך לדין.<ref></ref> במשפט יהיו חייבים להוכיח שאותו האדם התכוון להשתמש באותם הכלים למטרה פלילית.<ref></ref> העונש המרבי על כך הוא 3 שנות מאסר אם אותו האדם נשפט ב-Crown Court , ו-12 חודשים מאסר אם אותו האדם נשפט ב-Magistrates' Court .<ref></ref>

=== בארצות הברית ===
בארצות הברית החוקים הנוגעים להחזקת כלים לפריצת מנעולים משתנים ממדינה למדינה. ככלל, החזקה ושימוש בכלים לפריצת מנעולים נחשבים שווי ערך למקרים של החזקת לום או כל כלי אחר שניתן גם לשמש לצורך פריצה לבתים. החזקת כלים לפריצת מנעולים עם הכוונה לעשות בהם שימוש בלתי חוקי נחשב בדרך כלל לעבירה ("Misdemeanor" ). אף על פי כן ראוי לציין שבמדינות רבות בארצות הברית (כגון באריזונה,<ref></ref> בקליפורניה,<ref name=CaliforniaLaw/> ביוטה,<ref></ref> במיין,<ref></ref> במסצ'וסטס,<ref></ref> בניו המפשייר,<ref></ref> בוושינגטון די.סי., בוושינגטון,<ref></ref> ובניו יורק<ref></ref>) החזקה של כלים לפריצת מנעולים היא חוקית לחלוטין, משום שעל פי החוק החזקתם של אותם הכלים היא חוקית כל עוד אין כוונת זדון.<ref name=CaliforniaLaw></ref> במדינות מסוימות, כמו למשל בקליפורניה ובניו יורק, ישנם הגבלות שונות על בתי עסק, כמו למשל איסור לעבוד כמנעולנים ללא רישיון והטלת דרישות לשמור על תיעוד הנוגע למכירת כלים לפריצת מנעולים.<ref name=CaliforniaLaw/><ref></ref><ref></ref>

=== בישראל ===

== גלריית תמונות ==
<gallery mode=packed heights=200px>
קובץ:Lockpicking-Set.jpg|כלים שונים המשמשים לפריצת מנעולים
קובץ:Löffelholz-Codex_Ms-Berol-Germ-Qu-132_Fol_028v–029r.png|כלים שונים המשמשים לפריצת מנעולים, איור משנת 1505
קובץ:Padlock_Skeleton_Keys.jpg|סט נפוץ של מפתחות מיוחדים המשמשים לפרוץ את רוב סוגי מנעולי התלייה
</gallery>

== ראו גם ==
* אבטחה

==קישורים חיצוניים==

==הערות שוליים==

קטגוריה:מנעולים
קטגוריה:אבטחה